Kære Rødovrespejdere og familie

Rigtig god jul til jer alle sammen og tak for året der gik.

2020 blev et meget mærkeligt år og slutter desværre også med at vi har aflyst et par møder her op til jul for at hjælpe med at stoppe smittespredning af Covid-19. Alligevel vi har fået rigtigt meget godt ud af det hos Rødovrespejderne i år. Personligt vil jeg huske mit første spejdermøde med troppen efter Corona-nedlukket i foråret **meget** længe. Det var SÅ godt at se hinanden igen og føle at man var del af andet og mere end bare sin lille familie derhjemme. Fællesskabet kan bare noget helt specielt!

Et af vores mål hos Rødovrespejderne er at udvikle og udfordre børn og unge. Det gør vi allerbedst på vores weekendture og sommerlejre. Det er derfor virkelig dejligt at se den meget store opbakning der har været til vores ture her i sommers og i efteråret. Det er på turene at det specielle fællesskab man har med sine spejdervenner udvikles og spejderne udfordres på en helt anden måde end på de ugentlige møder.

Her har jeg listet bare nogle af årets ”highlights” hos Rødovrespejderne måske nogle af dem også er på din liste?

* Hjemmespejd i marts/april
* Opstart af spejdermøder igen i april/maj-sådan nogle dejlige møder
* Gruppesommerlejr på Stevninghus spejdercenter i Sønderjylland
* 22 nye spejdere startede i august (vi er nu næsten 120!)
* 3 nye ledere startede også i august (og 2 mere her i november!)
* Fort Vest er blevet shinet op med ny maling, lamper og sternbrædder (1000 tak til de forældre, ledere og spejdere der bidrog).
* Mikro/minitræf hos Skovgruppen
* Juniorpatruljetur med overnatning i bivuak
* Troppen vandt Baldersløbet
* Mange gode tirsdagsmøder ved Fort Vest
* Mange nye familiespejder-familier
* 80 deltagere på årets gruppetur (Indiana Jones)
* Vi har fået en stor donation fra Nordea Fonden til at gøre Fort Vest grunden endnu bedre

En stor tak skal lyde til jer forældre for jeres opbakning og hjælp i det sidste år, det betyder MEGET for os at der er forældre der vil hjælpe med alle de praktiske ting omkring gruppens drift-det er vi afhængige af for at kunne blive ved med at udvikle gruppen og lave spændende spejderaktiviteter.

Som en lille ”julegave” til jer har vi lavet en lille præsentation ud fra Spejdermetoden over året der gik. Den ligger her:

Spejdermøderne starter op igen fra og med 5. januar. I vil få besked af grenlederne hvordan møderne vil foregå for jeres gren i forhold til de Covid-19 restriktioner der gælder på det tidspunkt.

Morbjørn (Gunver) sender mail ud i starten af det nye år vedrørende kontingentbetaling for 1. halvår af 2021.

Vi ses igen i 2021 til friluftsliv, fællesskab og udfordringer.

Mange spejderhilsner fra alle lederne hos Rødovrespejderne (Pippibjørn)